"آلیشیق"؛ هر بیر دورومدا سورکلی سورن دوروما دئییلیر. بیر جور دادانماق دئسک یاخشیدیر. هر بیر آلیشیقلیغین سونو واردیر. آلیشیق دورومونا دوشن هر بیرکس، نسنه، اولای اؤزونو بیتیرمک زوروندا دیر. سونونا چاتماماق، تکجه آلیشیقلیقدان چیخماق ایله اولار. اودو یاندیرماق ایستهینلر اونو آلیشدیرا بیلسهلر، سونمهییندن قورخمازلار. اودونو یئتیرهنهدک اود یاناجاق.
بیر آتا سؤزوموز واردیر بو عنواندا؛ دادانانلا قودورانی ساخلاماق اولماز. اویوشدوروجولارا آلیشانلار، آلیشدیقلاری چاغدان، سونلارینا یاخینلاشارلار. اونلاری دوردوران تکجه شئی، آلیشیقدان قورتولا بیلمکلری اولا بیلر. یوخسا اؤزلری اؤزلرینه سون قویمالیدیرلار. اولا بیلسین بو آلیشیقلیق ایلک باخیشدا یاخشی بیر شئیلهره ده اولسون. داواملانان زامانلار گؤروشده اؤزونه یاخشی اولسا دا، سونو بللیدیر. بئله ساناق، بیزیم هرگون گوجوموز آتیر، گوجوموزون آرتماغینا دا آلیشیریق. دونیادا اولان بوتون گوجلری دئویرمهیه ده آلیشیریق. سونسوز گوج، اؤزوموزو ییخا بیلر. دا گوجسوزلویه آلیشدیغیمیز آن دا سونوموز یئتر.
دونیادا گؤزه گؤرولوب، دویولا بیلن هر بیر وارلیغا آلیشدیغیمیز آن، سونوموزا چاتا بیلهریک. چوخ تئز سونا چاتماق ایستهمیریکسه، آلیشدیقلاریمیزدان قورتولمالیییق. هم یاخشی آلیشیقلاردان، هم ده کؤتو آلیشیقلاردان قورتولماق اوچون، آلیشدیغیمیزی گؤرمهلیییک. آلیشدیغیمیزی گؤرمهسک، آلیشیقلی اولدوغوموزا دوشونمویوب، سونوموزو گؤرمویهجهییک.
azb_Arab azb_Arab azb_Arab